Les noves tecnologies arriben al Centre Socioeducatiu Díaz Pintado amb classes gratuïtes d’informàtica bàsica
2025-07-24

El mes de gener és el dels nous propòsits, el de començar nous cursos i el de formar-nos en aquelles matèries que més se’ns resisteixen, com poden ser les noves tecnologies.

Per aquest motiu, l’Ajuntament de Burjassot ha llançat nous cursos gratuïts d’informàtica per a les persones que vulguen iniciar-se en el món de les Noves Tecnologies. Cursos que s’impartiran en el mes de gener en el Centre Socioeducatiu Díaz Pintado, en la Plaça 9 d’Octubre, on cal realitzar les inscripcions als mateixos.

L’objectiu d’aquests cursos és acostar el món de la informàtica a la ciutadania per a minimitzar la bretxa digital i així que tots els participants aprenguen a desembolicar-se amb les noves tecnologies, internet i el correu electrònic.